Veste șoc pe scena politică, după ce a fost anunțată revenirea Gabrielei Firea în funcțiile de prim vicepreședinte al Partidului Social Democrat (PSD) și președinte al Organizației București a partidului. Această schimbare vine într-un moment cheie al carierei sale politice. Decizia de a o readuce în aceste funcții a fost luată în cadrul ședinței Consiliului Politic Național a PSD, desfășurată la sediul partidului din Kiseleff. Care este motivul?
Revenirea neașteptată a Gabrielei Firea marchează un moment important în cariera politică a Gabrielei Firea, care fusese suspendată din funcțiile deținute în PSD în luna iulie, ca urmare a scandalului „Azilele Groazei”.
Acest scandal a izbucnit după ce, presa a făcut publice condițiile insalubre și tratamentul deficitar din azilele pentru bătrâni din București, acolo unde, la vremea respectivă, Gabriela Firea, care deținea funcții de conducere în Administrația Capitalei, ar fi putut avea implicații în acest sens.
Revenirea Gabrielei Firea în funcțiile de conducere din PSD reprezintă o schimbare notabilă în peisajul politic românesc și arată că partidul a evaluat situația și a decis să-i ofere o nouă șansă, având în vedere declarațiile unor surse din partid pentru Libertatea.ro: ”I-a expirat suspendarea”, au transmis acestea, astfel că revenirea sa în partid ar fi perfect legală.
În urma demisiei Gabrielei Firea din funcția de prim vicepreședinte al PSD și de președinte al Organizației București în iulie, partidul a trebuit să se adapteze la această situație, deoarece statutul anterior nu prevedea posibilitatea autosuspendării pentru membrii cu funcții cheie. Marcel Ciolacu a explicat că decizia suspendării temporare a fost luată într-o ședință anterioară a Consiliului Politic Național a PSD.
”Nu există autosuspendare în statut, de aceea s-a şi supus la vot suspendarea pe o perioadă limitată de timp şi numirea domnului Paul Stănescu în funcţia de preşedinte interimar al Organizaţiei de Bucureşti”, a declarat Marcel Ciolacu.
Marcel Ciolacu a afirmat faptul că Gabriela Firea nu a greşit cu absolut nimic instituțional, neavând o contribuție directă în ceea ce privește centrele pentru persoanele cu dizabilități. Liderul PSD a confirmat demisia Gabrielei Firea , ca urmare a dezvăluirilor din presă, moment în care și-a avertizat colegii „să aibă grijă de oamenii care apar pe lângă ei”.
”Doamna Firea, din punctul meu de vedere, ca şi premier, nu a greşit cu absolut nimic instituțional. Doamna Firea nu a avut nicio atribuție în ceea ce privește centrele pentru persoanele cu dizabilități.
Nu a avut nicio atribuție în acest domeniu. Presupun că demisia sa a venit în urma anumitor dezvăluiri din presă”, a transmis Marcel Ciolacu.
La acel moment, liderul PSD a avertizat vehement cu privire la răutățile care plutesc în jurul politicienilor, sfătuindu-ți colegii să fie cu ochii în patru în permanență.
”La fel cum am spus și în Consiliul Politic Național, acesta să fie un lucru pe care să îl învățăm fiecare dintre noi. Să avem grijă de oamenii care apar pe lângă persoanele publice.
Cei care ne fotografiază, ne filmează sunt binevoitori, pentru ca pe urmă să folosească aceste conjuncturi ca să își vadă unele scopuri economice. Este un cost mare, dar cred că cu toții trebuie să avem mare grijă cu cei care apar din când în când în anturajul nostru”, a precizat Ciolacu.
Întrebat dacă o mai susține pe Gabriela Firea pentru funcția de primar al Capitalei, Marcel Ciolacu a ezitat să răspundă, afirmând că va decide acest lucru dacă va fi cazul.
„În acest moment nu avem alegeri locale, nici generale, nici europarlamentare. Vom vorbi atunci când este momentul”, a transmis Marcel Ciolacu, în luna iulie.